שמואל יהודה וינפלד

הרב **שמואל יהודה** הלוי **וינפלד** (נולד בחשוון תרצ"ז, 13 בנובמבר 1936) הוא הבעלים והמנהל של הוצאת ספרים שי למורא ומחבר ספרות תורנית.

## ביוגרפיה
נולד בירושלים לרחל ולרב יעקב שאול וינפלד, שהיה הבעלים והמייסד של בית הדפוס אשכול ומחבר הספר "משנת יעקב". למד בישיבת ישיבת תפארת צבי. בשנת תשי"ג, לאחר שהתקרב לחסידות חב"ד, החל ללמוד בישיבת תורת אמת בירושלים.

בשבט תשט"ז נישא לפערל פנינה בת אברהם משה דויטש.

בשנת תשכ"א נפצע באצבעות ידיו לאחר שנמחצו בלחץ רב תחת גלילי מכונת הדפוס, בעקבות החלמתו, אותה תפס כנסית, החליט להתחיל לעסוק בחיבור המלקט את כל ביאורי ומפרשי פירוש רש"י לתורה, וקרא לחיבורו "ש"י למורא", על שם הפסוק "כל סביביו יובילו שי למורא" (), כשהוא רומז את שמו הפרטי (שמואל יהודה) בראשי תיבות. עבודת החיבור ארכה שנים רבות. בשנת תשל"ב החליט לסיים את חיבורו, כמתנה לכבודו של הרבי מלובביץ, לרגל יום הולדתו ה-70.

בשנת תשמ"ט, לאחר פטירת אביו, התחלקה הוצאת הספרים לשני הבנים. החלק הגדול של ספרי ההוצאה הועברו לבנו הבכור שמואל יהודה, שהחל להדפיסם תחת הוצאת "שי למורא", כולל ספרים חדשים, חלקם עם פירוש שי למורא. הספרים זכו להסכמות רבות. בין הרבנים המסכימים: הרבי מלובביץ', הרב מרדכי אליהו, הרב עובדיה יוסף, הרב זאב דב סלונים ועוד.

## חלק מהספרים שיצאו על ידו
*צילום של ספר התניא שקיבל מהרבי מלובביץ עם חתימתו בסיום הספר
*קונטרס בית הבחירה, לברור צורת בית המקדש לפי שיטת הרמב"ם
*טעמי המקרא, כולל משפטי הנגינות של כל התנ"ך בטבלות
*דניאל איש חמודות, עם תרגום מלא ומפרש של ספרי דניאל, עזרא ונחמיה
*ציורים ללמוד, אופן ועשית חליות הציציות וקשרי התפילין בנוסחות שונות, כולל קשר של ראש כדברי חיים מצאנז
*תנא דברי אליהו, עם פירוש שי למורא וביאור מלקט
*סימני האמרים, חיבר על ספר התניא ובו ארבעה סוגי קיצורים על פרקי התניא ועוד
*טעמי המנהגים ומקורי הדינים במהדורה חדשה
*הגדה של פסח, עם פירוש שי למורא
*ספר התהילים, עם פירוש שי למורא
*בינו שנות דור ודור, מגלת יוחסין לכמה משפחות בישראל ועוד, תשע"ה
*חמישה חמשי תורה, בשלושה אופנים, אופן א' - מהדורה שלמה ומרחבת עם "כתר תורה" שבו כל חלופי הגרסאות בפרוש רש"י עם פי כתבי יד עתיקים, פירוש שי למורא על פירוש רש"י ועוד, אופן ב' - כנ"ל בלי "כתר תורה", אופן ג'- כנ"ל ופירוש רש"י באותיות מרובעות בניקוד מלא, 5 כרכים, תשס"ג
*מסכת אבות עם פירוש שי למורא, ומפתח למפתגמים ולשמות ומקומות המוזכרים במסכת, תשס"ז
*סידור על פי נוסח האר"י עם פרוש שי למורא לכל התפילות לפי פשוטם ועניינים רבים על פי ספרי החסידות, ב' כרכים, תשע"ג
*סט נביאים (יהושע, שופטים, שמואל-א', שמואל-ב', מלכים-א', מלכים-ב') עם פירוש רש"י ופירוש "שי למורא", שישה חלקים, תשע"ח

## משפחתו

לרב וינפלד שישה בנים ושש בנות.

**בניו:**
*הרב דוד יואל, משפיע בישיבת תומכי תמימים בבני ברק
*הרב צבי מאיר, גבאי בבית הכנסת 770 בירושלים, וחבר בהוצאת הספרים שי למורא
הרב קלמן, (חתן הרב שניאור זלמן לבקובסקי) רב בית הכנסת 'בית אליעזר יצחק' בקראון הייטס ומראשי מערכת הכשרות OK ורב חברת מנהטן ביר
*שניאור זלמן, גבאי בבית הכנסת חב"ד בביתר עילית וחבר בהוצאת ספרים שי למורא
*יוסף יצחק, הבעלים של חברת סיסטם וויז, גבאי בבניין 770 בכפר חב"ד

* הרב שלמה חיים, מראשי מערכת הכשרות OK ונציג הכשרות בישראל

**מחתניו**
*הרב שמעון אייזנבך, רב שכונת השחמון ומשלוחי חב"ד לאילת
*הרב ישראל ליפסקר, שליח חב"ד בשכונת רמות בירושלים ומחנך בתלמוד תורה תורת אמת

גיסו היה הרב דן יואל ליווי.

## קישורים חיצוניים
* 
* אתר הבית של שי למורא
* קטלוג ספרים שהוציא לאור
* 

## הערות שוליים

קטגוריה:בוגרי ישיבת תפארת צבי
קטגוריה:מחברי ספרי הלכה
קטגוריה:מחברי ספרי מנהגים
קטגוריה:מו"לים ישראלים
קטגוריה:ירושלים: אישים
קטגוריה:חסידי חב"ד
קטגוריה:פרשני הגדה של פסח
קטגוריה:פרשני הרמב"ם
קטגוריה:פרשני המשנה
קטגוריה:פרשני נ"ך
קטגוריה:מפרשי פירוש רש"י לתורה
קטגוריה:ישראלים שנולדו ב-1936